CELEX: 52020PC0201
Language: fi
Date: 2020-05-08
Title: Ehdotus NEUVOSTON ASETUS asetuksen (EU) 2017/2454 muuttamisesta soveltamispäivien osalta covid-19-kriisin puhkeamisen vuoksi

EUROOPAN KOMISSIO
            Bryssel 8.5.2020
            COM(2020) 201 final
            2020/0084(CNS)
            Ehdotus
            NEUVOSTON ASETUS
            asetuksen (EU) 2017/2454 muuttamisesta soveltamispäivien osalta covid-19-kriisin puhkeamisen vuoksi 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvosto antoi 5. joulukuuta 2017 neuvoston asetuksen (EU) N:o 2017/2454
                  1
               , joka on osa alv:n nykyaikaistamista rajat ylittävässä sähköisessä kuluttajakaupassa koskevaa lainsäädäntöpakettia, jäljempänä ’sähköisen kaupankäynnin alv-paketti’. Sillä muutetaan hallinnollisesta yhteistyöstä ja petosten torjunnasta arvonlisäverotuksen alalla annettua asetusta (EU) N:o 904/2010
                  2
               , joka muodostaa perustan tarvittavalle tietotekniselle infrastruktuurille ja arvonlisäveron erityisjärjestelmän (MOSS) laajentamisen edellyttämälle jäsenvaltioiden yhteistyölle. 
            
            
               Asetuksessa (EU) 2017/2454 säädettyjen muutosten soveltamispäiväksi vahvistettiin 1. tammikuuta 2021.
            
            
               Komissio esitti 14. helmikuuta 2020 tilannekatsauksen jäsenvaltioiden valmiudesta. Useimmat jäsenvaltiot vahvistivat tässä yhteydessä pystyvänsä soveltamaan sääntöjä määräaikaan mennessä. Kaksi jäsenvaltiota epäili valmiuksiaan ja pyysi soveltamisen lykkäämistä yhdellä tai useammalla vuodella. Komissio tarjosi apua kyseisille vaikeuksia kohdanneille jäsenvaltioille auttaakseen niitä selvittämään esteet. Se pysyi luottavaisena sen suhteen, että jäsenvaltiot olisivat valmiita 1. tammikuuta 2021 mennessä. 
            
            
               Covid-19-kriisin odottamattoman puhkeamisen ja sen merkittävien vaikutusten vuoksi jäsenvaltioiden oli kuitenkin muutettava prioriteetteja ja siirrettävä resursseja sähköisen kaupankäynnin alv-paketin täytäntöönpanosta pandemian torjuntaan. Sen vuoksi muut jäsenvaltiot eivät voi enää taata pystyvänsä saattamaan päätökseen uusia sääntöjä, mukaan lukien hallinnollista yhteistyötä koskevat säännöt, koskevan valmistelutyön voidakseen aloittaa niiden soveltamisen 1. tammikuuta 2021 mennessä. Kansallisen tason tietotekninen järjestelmä, jota tarvitaan sähköisen kaupan uusien alv-sääntöjen, mukaan lukien asetuksessa (EU) 2017/2454 vahvistetut säännöt, panemiseksi täytäntöön, on vaarassa viivästyä huomattavasti, mikä asettaa kyseenalaiseksi useiden jäsenvaltioiden valmiuden soveltaa uusia sääntöjä 1. tammikuuta 2021 alkaen. Keskeiset talouden toimijat, etenkin posti- ja kuriiripalvelujen tarjoajat, esittivät samanlaisia huolenaiheita ja kehottivat komissiota lykkäämään sähköisen kaupankäynnin alv-paketin soveltamispäivää kuudella kuukaudella covid-19-kriisin vuoksi. 
            
            
               Komissio järjesti 24. huhtikuuta 2020 kokouksen jäsenvaltioiden kanssa arvioidakseen niiden valmiutta soveltaa uusia sääntöjä 1. tammikuuta 2021 alkaen. Valtaosa jäsenvaltioista ilmoitti edelleen pystyvänsä soveltamaan niitä ajoissa, mutta samalla ne korostivat, että sähköisen kaupankäynnin alv-paketin toimintaa koskevat säännökset perustuvat periaatteeseen, jonka mukaan kaikkien jäsenvaltioiden olisi voitava soveltaa niitä asianmukaisesti, minkä vuoksi ne ilmoittivat olevansa valmiita tukemaan enintään kuuden kuukauden lykkäystä. 
            
            
               
                  Tämän ehdotuksen tavoitteena on lykätä kuudella kuukaudella niitä asetuksessa (EU) 2017/2454 säädettyjen sähköisen kaupankäynnin alv-paketin muutosten soveltamispäiviä, joiksi oli alun perin vahvistettu 1. tammikuuta 2021. Uusi soveltamispäivä on näin ollen 1. heinäkuuta 2021. Kuuden kuukauden lykkäystä ehdotetaan siksi, että viive voitaisiin pitää mahdollisimman lyhyenä jäsenvaltioille aiheutuvien budjettitappioiden lisääntymisen minimoimiseksi.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               Tämän ehdotuksen yleisinä tavoitteina ovat sisämarkkinoiden toiminnan sujuvoittaminen, EU:n yritysten kilpailukyvyn parantaminen ja tosiasiallisen verotuksen varmistaminen sähköisessä kaupassa. Sähköisen kaupankäynnin alv-paketti on johdonmukainen neuvoston tukemassa alv-toimintasuunnitelmassa
                  3
                äskettäin vahvistetun alv:n määräpaikkaperiaatteen kanssa. Kyseisen periaatteen soveltaminen aloitetaan myöhemmin. 
            
            
               Alv-toimintasuunnitelman lisäksi sähköisen kaupankäynnin alv-paketti on mainittu yhtenä keskeisenä aloitteena digitaalisten sisämarkkinoiden strategiassa
                  4
               , sisämarkkinastrategiassa
                  5
                ja sähköisen hallinnon toimintasuunnitelmassa
                  6
               . 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Ehdotus perustuu Euroopan unionin toiminnasta tehdyn sopimuksen (SEUT-sopimus) 113 artiklaan. Kyseisen artiklan mukaan neuvosto antaa yksimielisesti erityisessä lainsäätämisjärjestyksessä sekä Euroopan parlamenttia ja talous- ja sosiaalikomiteaa kuultuaan säännökset jäsenvaltioiden sääntöjen yhdenmukaistamisesta välillisen verotuksen alalla.
               
            
            
               •Toissijaisuusperiaate (jaetun toimivallan osalta) 
            
            
               Tällä ehdotuksella muutetaan neuvoston joulukuussa 2017 hyväksymän hallinnollista yhteistyötä ja petosten torjuntaa arvonlisäverotuksen alalla koskevan sähköisen kaupankäynnin alv-paketin soveltamispäivää. Tämä vastaa sähköisen kaupankäynnin alv-paketin, mukaan lukien kaikki siihen liittyvät säädökset, 1 päiväksi tammikuuta 2021 vahvistetun soveltamispäivän lykkäämistä koskevaa ehdotusta. Tämä ehdotus on seurausta covid-19-kriisin puhkeamisesta, joka asettaa jäsenvaltioille kansallisella tasolla haasteita tämänhetkisen hätätilanteen ratkaisemiseksi ja aiheuttaa joillekin jäsenvaltioille vaikeuksia varmistaa kansallisiin tietoteknisiin järjestelmiinsä tarvittavien muutosten täytäntöönpano määräaikaan mennessä. Sähköisen kaupankäynnin alv-paketin toimintaa koskevat säännökset perustuvat periaatteeseen, jonka mukaan kaikkien jäsenvaltioiden olisi pystyttävä soveltamaan niitä asianmukaisesti.
            
            
               Koska alv on EU:n tasolla yhdenmukaistettu vero, jäsenvaltiot eivät voi itse asettaa erilaisia sääntöjä. Sen vuoksi kaikki sähköisen kaupankäynnin alv-sääntöjen muuttamista koskevat aloitteet, mukaan lukien soveltamispäivän muuttaminen, edellyttävät komission ehdotusta, eikä niitä voida toteuttaa kansallisella tasolla toteutettavin yksipuolisin toimin.
            
            
               
                  Ehdotus on näin ollen toissijaisuusperiaatteen mukainen.
               
            
         
         
            
               •Suhteellisuusperiaate
            
            
               Ehdotus on suhteellisuusperiaatteen mukainen, koska siinä ei ylitetä sitä, mikä on tarpeen SEUT-sopimuksen tavoitteiden, erityisesti sisämarkkinoiden moitteettoman toiminnan saavuttamiseksi. Toissijaisuustestistä voidaan todeta, että jäsenvaltiot eivät voi puuttua asianomaisiin ongelmiin ja niiden syihin ilman hallinnollisesta yhteistyöstä annetun neuvoston asetuksen muuttamisesta annettavaa ehdotusta. 
            
            
               •Toimintatavan valinta
            
            
               
                  Ehdotuksella muutetaan neuvoston asetusta (EU) N:o 2017/2454. Ainoa muutos on soveltamispäivän lykkääminen. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Tämä ehdotus kuvastaa eräiden jäsenvaltioiden sekä posti- ja kuriiripalvelujen tarjoajien komissiolle ilmaisemaa suurta huolta siitä, että ne eivät pysty saattamaan päätökseen sähköisen kaupankäynnin alv-paketin valmistelutyötä kansallisella tasolla eivätkä aloittamaan sääntöjen soveltamista 1. tammikuuta 2021 mennessä covid-19-kriisin puhkeamisen vuoksi.
            
            
               Komissio järjesti 24. huhtikuuta 2020 kokouksen jäsenvaltioiden kanssa arvioidakseen niiden valmiutta soveltaa uusia sääntöjä 1. tammikuuta 2021 alkaen. Valtaosa jäsenvaltioista ilmoitti edelleen pystyvänsä soveltamaan niitä ajoissa, mutta samalla ne korostivat, että sähköisen kaupankäynnin alv-paketin toimintaa koskevat säännökset perustuvat periaatteeseen, jonka mukaan kaikkien jäsenvaltioiden olisi voitava soveltaa niitä asianmukaisesti, minkä vuoksi ne ilmoittivat olevansa valmiita tukemaan enintään kuuden kuukauden lykkäystä. 
            
            
               •Vaikutustenarviointi
            
            
               
                  Ehdotuksesta, joka johti sähköistä kaupankäyntiä koskevan alv-direktiivin
                     7
                   hyväksymiseen, tehtiin vaikutustenarviointi. Mainittu direktiivi muodostaa perustan hallinnollisesta yhteistyöstä annetussa asetuksessa vahvistettujen sääntöjen muuttamiselle. Tällä ehdotuksella muutetaan ainoastaan näiden muutosten soveltamispäivää.
               
            
            
               •Sääntelyn toimivuus ja yksinkertaistaminen
            
            
               
                  Tämän ehdotuksen päätavoitteena on lykätä sähköisen kaupankäynnin alv-paketin soveltamispäivää kuudella kuukaudella. Ehdotuksella ei muuteta sääntöjen sisältöä, vaan sillä ainoastaan lykätään niiden soveltamispäivää.
               
            
            
               4.TALOUSARVIOVAIKUTUKSET
            
            
               Tämä ehdotus on osa hanketta, jolla lykätään sähköisen kaupankäynnin alv-paketin soveltamispäivää. 
            
            
               Jo hyväksytyn sähköisen kaupankäynnin alv-paketin talousarviovaikutukset esitetään yksityiskohtaisesti neuvoston direktiiviä 2017/2455 koskevan ehdotuksen perusteluissa (asiakirja COM (2016)757 final
                  8
               ). 
            
            
               
                  Jäsenvaltioiden budjettitappioiksi arvioidaan noin 5–7 miljardia euroa vuodessa, jos sähköisen kaupankäynnin alv-pakettia ei panna asianmukaisesti täytäntöön. Näin ollen kuuden kuukauden viive aiheuttaisi noin 2,5–3,5 miljardin euron tappiot. Jos jäsenvaltiot ja yritykset eivät kuitenkaan ole valmiita soveltamaan sähköisen kaupankäynnin alv-sääntöjä, vaarana on, ettei järjestelmä toimi asianmukaisesti, mikä voisi aiheuttaa lähes vastaavat tappiot.
               
            
            
               5.LISÄTIEDOT
            
            
               •Ehdotukseen sisältyvien säännösten yksityiskohtaiset selitykset
            
            
               Tämä ehdotus koskee ainoastaan asetuksessa (EU) 2017/2454 säädetyn sähköisen kaupankäynnin alv-paketin jo hyväksyttyjen hallinnollista yhteistyötä koskevien säännösten soveltamispäivää. Näiden uusien sääntöjen soveltamispäivää lykätään kuudella kuukaudella. Tämä tarkoittaa, että säännöksiä sovelletaan 1. heinäkuuta 2021 alkaen eikä 1. tammikuuta 2021 alkaen ja että arvonlisäveron erityisjärjestelmän nykyisiä sääntöjä (XI luvun 2 jakson 43–47 artikla) sovelletaan edelleen 30. kesäkuuta 2021 asti. 
            
            
               Ehdotuksen syynä on covid-19-kriisin puhkeaminen, joka aiheuttaa jäsenvaltioille paineita reagoida välittömästi ja toteuttaa kiireellisiä toimenpiteitä kansallisella tasolla lieventääkseen kriisin yrityksille ja koko väestölle aiheuttamia seurauksia. Näiden ennennäkemättömien poikkeuksellisten olosuhteiden vuoksi useat jäsenvaltiot eivät pysty saattamaan päätökseen valmistelutyötä soveltaakseen sähköisen kaupankäynnin alv-paketin uusia sääntöjä kansallisella tasolla 1. tammikuuta 2021 alkaen.
            
         
         
            
               2020/0084 (CNS)
            
            
               Ehdotus
            
            
               NEUVOSTON ASETUS
            
            
               asetuksen (EU) 2017/2454 muuttamisesta soveltamispäivien osalta covid-19-kriisin puhkeamisen vuoksi 
                  
                  
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
            
            
               ottaa huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottaa huomioon Euroopan parlamentin lausunnon
                  9
               , 
            
            
               ottaa huomioon Euroopan talous- ja sosiaalikomitean lausunnon
                  10
               , 
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               (1)Neuvoston asetuksessa (EU) N:o 904/2010
                  11
                vahvistetaan säännöt jäsenvaltioiden suorittamasta tietojen vaihdosta ja tietojen tallennuksesta neuvoston direktiivin 2006/112/EY
                  12
                XII osaston 6 luvussa säädettyjen erityisjärjestelmien perustamista varten.
            
            
               (2)Neuvoston asetuksella (EU) N:o 2017/2454
                  13
                muutetaan kyseisiä säännöksiä ottaen huomioon mainittujen erityisjärjestelmien soveltamisalan laajentamisen ja uuden järjestelmän käyttöönoton. Kyseisiä muutoksia on määrä soveltaa 1 päivästä tammikuuta 2021.
            
            
               (3)Maailman terveysjärjestö (WHO) julisti covid-19:n puhkeamisen kansainväliseksi kansanterveysuhkaksi 30 päivänä tammikuuta 2020. Se julisti covid-19-epidemian pandemiaksi 11 päivänä maaliskuuta 2020. Covid-19 on aiheuttanut tartuntoja kaikissa jäsenvaltioissa. Useat jäsenvaltiot ovat julistaneet kansallisen hätätilan, koska tapausten määrä on kasvanut hälyttävästi ja koska covid-19:n torjumiseksi ei ole välittömästi käytettävissä tehokkaita keinoja. 
            
            
               (4)Covid-19-kriisin puhkeaminen on odottamaton ja ennennäkemätön hätätilanne, joka vaikuttaa syvästi kaikkiin jäsenvaltioihin ja pakottaa ne toteuttamaan välittömiä toimia kansallisella tasolla, jotta ensisijaiseksi tavoitteeksi asetettu kriisi voitaisiin ratkaista jakamalla uudelleen muihin kohteisiin varattuja resursseja. Kriisin vuoksi useilla jäsenvaltioilla on vaikeuksia saattaa päätökseen asetuksessa (EU) 2017/2454 vahvistettujen sääntöjen soveltamiseksi tarvittavien tietoteknisten järjestelmien kehittäminen ja soveltaa niitä 1 päivästä tammikuuta 2021. Eräät jäsenvaltiot ovat sen vuoksi pyytäneet asetuksessa säädettyjen (EU) 2017/2454 soveltamispäivien lykkäämistä. 
            
            
               (5)Kun otetaan huomioon jäsenvaltioille covid-19-kriisin ratkaisemisesta syntyvät haasteet ja se, että uudet säännökset perustuvat periaatteeseen, jonka mukaan kaikkien jäsenvaltioiden on päivitettävä tietotekniset järjestelmänsä voidakseen soveltaa asetuksen (EU) 2017/2454 säännöksiä ja siten varmistaa muutetuissa järjestelmissä tapahtuva tietojen ja maksujen kerääminen ja toimittaminen, mainitun asetuksen soveltamispäiviä on tarpeen lykätä kuudella kuukaudella. Kuuden kuukauden lykkäys on asianmukaista, koska viive olisi pidettävä mahdollisimman lyhyenä, jotta jäsenvaltioille aiheutuvien budjettitappioiden lisääntyminen voitaisiin minimoida.
            
            
               (6)Sen vuoksi asetusta (EU) 2017/2454 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
         
         
            
               Muutetaan asetus (EU) 2017/2454 seuraavasti:
            
            
               (1)muutetaan 1 artiklan 7 kohta seuraavasti:
            
            
               (a)korvataan a alakohdassa oleva 2 jakson otsikko seuraavasti:
            
            
               ”Säännökset, joita sovelletaan 1 päivästä tammikuuta 2015 alkaen 30 päivään kesäkuuta 2021 saakka”;
            
            
               (b)muutetaan b alakohta seuraavasti:
            
            
               (i)korvataan 3 jakson otsikko seuraavasti:
            
            
               ”1 päivästä heinäkuuta 2021 sovellettavat säännökset”;
            
            
               (ff)korvataan 47 a artikla seuraavasti:
            
            
               ”47 a artikla
            
            
               Tämän jakson säännöksiä sovelletaan 1 päivästä tammikuuta 2021.”;
            
            
               (2)korvataan 2 artiklan toinen kohta seuraavasti:
            
            
               ”Sitä sovelletaan 1 päivästä heinäkuuta 2021.”.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2017/2454, annettu 5 päivänä joulukuuta 2017, hallinnollisesta yhteistyöstä ja petosten torjunnasta arvonlisäverotuksen alalla annetun asetuksen (EU) N:o 904/2010 muuttamisesta (EUVL L 348, 29.12.2017, s. 1–6)
               
               
                  
                     (2)
                  
                        EUVL L 268, 12.10.2010, s. 1.
               
               
                  
                     (3)
                  
                        
                  https://www.consilium.europa.eu/fi/press/press-releases/2016/05/25/conclusions-vat-action-plan/
                   
               
               
                  
                     (4)
                  
                        COM (2015) 192 final.
               
               
                  
                     (5)
                  
                        COM (2015) 550 final.
               
               
                  
                     (6)
                  
                        COM (2016) 179 final.
               
               
                  
                     (7)
                  
                        COMMISSION STAFF WORKING DOCUMENT IMPACT ASSESSMENT Accompanying the document Proposals for a Council Directive, a Council Implementing Regulation and a Council Regulation on Modernising VAT for cross-border B2C e-Commerce, https://eur-lex.europa.eu/legal-content/EN/TXT/?uri=SWD:2016:0379:FIN.
               
               
                  
                     (8)
                  
                        Ehdotus neuvoston direktiiviksi direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta.COM(2016)0757 final – 2016/0370(COD), https://eur-lex.europa.eu/legal-content/FI/TXT/?qid=1540389031742&uri=CELEX%3A52018PC0441
               
               
                  
                     (9)
                  
                        EUVL C , , s. .
               
               
                  
                     (10)
                  
                        EUVL C , , s. .
               
               
                  
                     (11)
                  
                        Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EUVL L 268, 12.10.2010, s. 1).
               
               
                  
                     (12)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
               
               
                  
                     (13)
                  
                        Neuvoston asetus (EU) 2017/2454, annettu 5 päivänä joulukuuta 2017, hallinnollisesta yhteistyöstä ja petosten torjunnasta arvonlisäverotuksen alalla annetun asetuksen (EU) N:o 904/2010 muuttamisesta (EUVL L 348, 29.12.2017, s. 1–6)